Mis sellest, et on talv. Mõningad aiatööd on mulle ikka jäänud. "Sõbrad" jänesed said eelmisel aastal mu õuna-, pirni- ja ploomipuude  maitse suhu. Selle talve esimese kandva lumega tulid karvakerad jälle. Õnneks olin juba jõudnud pirnipuu sisse mässida ning kahju teistele puudele oli minimaalne. Vedasin ruberoidi ülejäänud viljapuudele ümber ning nüüd jääb mul ainult kahjurõõmsalt vaadata, kuidas kõõrdsilmad käivad muude vitsakeste juures ja pettunult pabuldavad.